หนูฉีดยาคุมกำเนิดแบบเดือนมาค่ะ ฉีดในวันที่5พฤษภาคม ประจำเดือนหนูมาประมาณวันที่27-31พฤษภาคม พอวันที่5มิถุนายนหนูก็ไปฉีดยาคุมกำเนิดเเบบเดือนมาอีกค่ะ แล้วตอนนี้หนูมาสังเกตุว่าท้อง บริเวณท้องน้อยหนูรู้สึกโตขึ้น ผิดปกติ อยากกินแต่ของเปรี้ยวๆ หนูอยากทราบค่ะคุณ ว่าหนูจะท้องมั้ยค่ะ?
สวัสดีค่ะ หากได้ฉีดยาคุมกำเนิดชนิดที่ฉีดทุก 1 เดือนในวันที่ 5 พ.ค. แล้วในวันที่ 27-31 พ.ค. ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ และหากได้ไปฉีดยาคุมต่อในวันที่ 5 มิ.ย. ยาฉีดก็จะออกฤทธิ์ในการป้องกันการตั้งครรภ์ได้อย่างต่อเนื่อง โดยจะช่วยป้องกันการตั้งครรภ์ได้มากกว่า 99% ดังนั้น อาการท้องน้อยโตขึ้นและอยาdกินของเปรี้ยวจึงไม่ใช่อาการของการตั้งครรภ์ แต่เกิดจากสาเหตุอื่นๆ เช่น หน้าท้องโตจากการมีน้ำหนักตัวมากขึ้น ไขมันจึงไปสะสมที่หน้าท้องมากขึ้น หรือหน้าท้องโตจากการมีท้องอืด ท้องผูก เป็นต้น ส่วนการอยากทานของเปรี้ยว ก็ไม่เป็นอาการเฉพาะของคนตั้งครรภ์ ขึ้นอยู่กับความชอบในการทานของแต่ละคนค่ะอย่างไรก็ตาม หากรู้สึกกังวล ก็อาจลองตรวจหาการตั้งครรภ์ดูค่ะ